ET
23.5.2022
Euroopa Liidu Teataja
C 207/25
Üldkohtu 30. märtsi 2022. aasta otsus – Air Canada versus komisjon (Kohtuasi T-326/17) (1) (Konkurents – Keelatud kokkulepped – Lennulastiturg – Otsus, milles tuvastatakse ELTL artikli 101, EMP lepingu artikli 53 ning ühenduse ja Šveitsi vahel sõlmitud õhutranspordialase kokkuleppe artikli 8 rikkumine – Lennulastiteenuste hinna elementide (kütuse lisatasu, ohutuse lisatasu, vahendustasu maksmine lisatasudelt) kooskõlastamine – Teabevahetus – Komisjoni territoriaalne pädevus – Kaitseõigused – Uue vastuväiteatise esitamata jätmine – Üks ja vältav rikkumine – Leebema kohtlemise taotluse tagasivõtmine – Kohtu täielik pädevus) (2022/C 207/33) Kohtumenetluse keel: inglise Pooled Hagejad: Air Canada (Saint-Laurent, Québec, Kanada) (esindajad: advokaadid T. Soames ja I.-Z.
Prodromou-Stamoudi ning barrister J. Joshua,)
Kostja: Euroopa Komisjon (esindajad: A. Dawes ja H. Leupold, keda abistas G. Peretz, QC)
Ese ELTL artikli 263 alusel esitatud nõue sisuliselt tühistada komisjoni 17. märtsi 2017. aasta otsus C(2017) 1742 (final) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhu­ transpordilepingu artiklis 8 sätestatud menetluse kohta (juhtum AT.39258 – lennulastiteenused) hagejat puudutavas osas, ja teise võimalusena tühistada talle määratud trahv või vähendada selle summat.
Resolutsioon 1.
Tühistada komisjoni 17. märtsi 2017. aasta otsuse C(2017) 1742 (final) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordialase kokkuleppe artiklis 8 sätestatud menetluse kohta (juhtum AT.39258 – lennulastiteenused) artikli 1 lõike 1 punkt a, lõike 2 punkt a, lõike 3 punkt a ja lõike 4 punkt a osas, milles järeldati, et Air Canada on osalenud ühe ja vältava rikkumise osas, mis puudutas keeldumist lisatasudelt vahendustasu maksmast.
2.
Kinnitada otsuse C(2017) 1742 final artikli 3 punktis a Air Canadale määratud trahvi summaks 17 952 000 eurot.
3.
Jätta hagi ülejäänud osas rahuldamata.
4.
Jätta Euroopa Komisjoni kohtukulud tema enda kanda ja mõista temalt välja üks kolmandik Air Canada kohtukuludest.
5.
Jätta kaks kolmandikku Air Canada kohtukuludest tema enda kanda.
(1)
ELT C 239, 24.7.2017.